સીસીટીવી ફૂટેજમાં સ્પષ્ટ જોઈ શકાય છે કે, ત્રિપલ સવારી બાઈકમાંથી બે લોકો ઉતરે છે. થોડી જ વારમાં આ પૈકી એક શખ્સ થેલો ઝુંટવીને નાસી છૂટે છે. અને ભોગ બનનાર વેપારી ત્યાં પહોંચે તે પહેલાં જ બંને ફરીથી બાઈકમાં બેસી જાય છે. ત્યારબાદ તરત જ ચાલક બાઈક ભગાવે છે અને આ એક જ બાઈક પર ત્રણેય નાસી છૂટે છે. ઘટનાની જાણ થતાં SOG , ક્રાઈમ બ્રાન્ચ, તેમજ સ્થાનિક પોલીસ દોડી ગઈ હતી. અને આસપાસના વિસ્તારોમાં નાકાબંધી કરી સીસીટીવી ફૂટેજના આધારે આરોપીઓને ઝડપી પાડવા કવાયત હાથ ધરી છે.